විදුලි ඒකක 90ට අඩුවෙන් විදුලිය පාරිභෝජනය කරන්නන්ට කිසිදු මිල වැඩිවීමක් සිදු නොකිරීමට විදුලිබල හා බලශක්ති අමාත්‍යාංශය තීරණය කර තිබේ.එමෙන්ම ජීපී 1 (GP01)  යටතේ තිබෙන සුළු හා මධ්‍යම පරිමාණ කර්මාන්ත කරුවන්ට ද සියයට 8ක මිල වැඩිවීම බලනොපාන බවද විදුලිබල අමාත්‍යාංශය අවධාරණය කරයි.රාජ්‍ය ප්‍රතිපත්ති රාමුවට අනුව මේ විදුලි ගාස්තු වැඩිවීම මහජන උපයෝගිතා කොමිසමේ යෝජිත ඒකක 60 සීමාව ඉවත්කර, පසුගියදා පාර්ලිමේන්තුවේදී සම්මත වූ 2011 අය-වැය යෝජනාවන්ට අනුව ඒකක 90කට වඩා පරිහණය කරන්නන්ට බලපාන පරිද්දෙන් ක්‍රියාත්මක කිරීමට විදුලිබල අමාත්‍යාංශය තීරණය කර ඇත.ඒ අනුව විදුලි පාරිභෝගිකයන්ගෙන් සියයට 78ක් පමණ වන ඒකක 90ට වඩා අඩුවෙන් පරිහරණය කරන්නන් වෙනුවෙන් විදුලි මිලෙහිි කිසිදු වෙනසක් නොකරන බවට අමාත්‍යාංශය අවධාරණය කරයි.2011 අය-වැයට අනුව ආගමික ස්ථාන, පාසල් හා රෝහල්වල විදුලි ගාස්තුවෙන් සියයට 25ක් අඩුකිරීමට ද රජය තීරණය කර තිබේ.